cyanic-selkie/wikianc huggingface dataset:
Gymnosporia rothiana
Gymnosporia rothiana is 'n struik wat tot die genus Gymnosporia hoort. Die spesie is endemies aan Indië.
Moraea balundana
Moraea balundana is 'n plant en geofiet wat tot die genus Moraea behoort. Die spesie is endemies aan die Demokratiese Republiek die Kongo.
Ross Malinger
Ross Malinger (gebore 7 Julie 1984) is 'n Amerikaanse akteur. Hy is bekend vir sy rolle in die rolprente Kindergarten Cop (1990), Sleepless in Seattle (1993), en Sudden Death (1995), en in die televisiereeks Nick Freno: Licensed Teacher (1996).
Groot-hammerkophaai
Die Groot-hammerkophaai (Sphyrna mokarran) kom wêreldwyd in tropiese waters voor. In Suider-Afrika kom die haai aan die ooskus voor, suid tot by KwaZulu-Natal. Die haai kan tot 6 m lank word en staan in Engels bekend as die Great hammerhead.
Satyrium aberrans
Satyrium aberrans is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Tanzanië en Zimbabwe. Die spesie kom in die suidweste van Tanzanië voor en in die Chimanimaniberge in Zimbabwe.
Oker (kleur)
Kleurkoördinate
Volgens verskeie kleurskemas word oker as volg voorgestel:
Portulacaria
Celtis is 'n genus van sewe spesies bome in die familie Didiereaceae en is inheems in Afrika. Die naam is afgelei van die die genus Portulaca + aria; dit wys daarop dat dit soortgelyk aan die genus Portulaca is.
Pescorocchiano
Pescorocchiano (U Pesc'hu) is 'n comune (munisipaliteit) in die provinsie Rieti in die Italiaanse streek Latium, wat ongeveer 60 kilometers (37 myl) noordoos van Rome en ongeveer 30 kilometers (19 myl) suidoos van Rieti geleë is.
Pescorocchiano grens aan die volgende munisipaliteite: Borgorose, Carsoli, Collalto Sabino, Fiamignano, Marcetelli, Petrella Salto, Sante Marie, Tornimparte, Varco Sabino. Dit is nie ver van die Lago del Salto geleë nie en is 'n tipiese landboumunisipaliteit wat bekend is vir die produksie van kastaiingneute. Die frazione (afgeskeide gehuggie) Civitella di Nesce, was heel waarskynlik die setel van die Res publica Aequiculorum, 'n antieke Romeinse municipium in die voormalige gebied van die Aequi.
Satyrium eurycalcaratum
Satyrium eurycalcaratum is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan die Wes-Kaap en is deel van die fynbos. Die spesie kom op die hoogste kruine, tussen 1 200 en 1 800 m, van die Swartberge en die Kammanassieberge voor. Dit het 'n beperkte voorkomsgebied van slegs 812 km².
Earl Metcalfe
Earl Metcalfe (11 Maart 1889 – 26 Januarie 1928) was 'n Amerikaanse akteur en regisseur.
Chlamydia
Chlamydia, of meer spesifiek ’n Chlamydia-infeksie, is ’n seksueel oordraagbare infeksie wat deur die bakterie Chlamydia trachomatis veroorsaak word. Die meeste mense wat dit het, het geen simptome nie. Wanneer simptome wel ontwikkel, kan dit ’n paar weke ná die infeksie gebeur. Simptome in vroue kan insluit vog uit die vagina of ’n brandgevoel tydens urinering. In mans kan simptome insluit vog uit die penis, ’n brandgevoel tydens urinering of pyn in en ’n geswel van een of albei testikels. Die infeksie kan na die boonste genitale streek versprei en in vroue ’n inflammasie veroorsaak wat kan lei tot toekomstige onvrugbaarheid of buitebaarmoederlike swangerskap. Herhaalde infeksies van die oë wat nie behandel word nie, kan lei tot tragoom, ’n algemene oorsaak van blindheid in die ontwikkelende wêreld.
Oorsaak en diagnose
Chlamydia kan versprei word tydens vaginale, anale of orale seks, en kan tydens geboorte deur ’n ma aan haar kind oorgedra word. Die ooginfeksies kan oorgedra word deur persoonlike kontak, vlieë en handdoeke in gebiede met swak sanitasie. Chlamydia trachomatis kom net in mense voor. ’n Diagnose word tydens toetsing gemaak, wat een keer per jaar aanbeveel word vir seksueel aktiewe vroue onder 25 jaar, ander mense wat ’n hoë risiko vir die siekte loop en by die eerste voorgeboortelike ondersoek. Toetsing kan gedoen word op die urine of met ’n depper aan die serviks, vagina of baarmoeder. Rektale en monddeppers word benodig om infeksies van daardie streke te diagnoseer.
Cicely Courtneidge
Cicely Courtneidge (1 April 1893 – 26 April 1980) was 'n Engelse aktrise. Sy was bekend vir haar rolle in die rolprente The Ghost Train (1931), Along Came Sally (1934), Things Are Looking Up (1935), en The L-Shaped Room (1962).
Aphroceras ensata
Aphroceras ensata is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Aphroceras en tot die familie Grantiidae. Die wetenskaplike naam van die spesie is die eerste keer geldig gepubliseer in 1858 deur Bowerbank.
Portulacaria pygmaea
Die Pigmee spekboom (Portulacaria pygmaea) is 'n sukkulent wat aan die familie van Didiereaceae behoort. Die spesie is inheems aan Suid-Afrika en Namibië. Dit kom in die Richtersveld in die onderste gedeelte van die Oranjeriviervallei voor. Die plant word bedreig deur mynbou aktiwiteite.
Kenneth Kaunda Internasionale Lughawe
Kenneth Kaunda Internasionale Lughawe (IATA: LUN – ICAO: FLKK) is 'n internasionale lughawe geleë in Chongwe-distrik, langs die Groot Oostepad, ongeveer 27 km (17 myl) noordoos van die middestad van Lusaka, die hoofstad en grootste stad van Zambië. Die lughawe het 'n kapasiteit van 6 miljoen per jaar en is die grootste in Zambië en dien as 'n spilpunt vir die streek. Die lughawe dien as 'n tuishawe vir Zambia Airways, Proflight Zambia, Royal Zambian Airlines en Mahogany Air.
Satyrium aethiopicum
Satyrium aethiopicum is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan Ethiopië.
Ascaltis lamarcki
Die spons behoort tot die genus Ascaltis en tot die familie Leucascidae. Die wetenskaplike naam van die spesie is die eerste keer geldig gepubliseer in 1870 deur Haeckel.
Banyum taal
Banyum (Banyun), Nyun, ook bekend as Bainouk, is 'n Senegambiese dialekgroep wat in Senegal en Guinee-Bissau gepraat word.
Alternatiewe spellings van die taal se naam is Bagnoun, Banhum, Banyung, Bainuk, en Banyuk. Ander name vir die taal wat ook soms gebruik word is Elomay ~ Elunay. Ñuñ of Nyamone verwys na die Gunyaamolo-variëteit en Guñuun of Samik verwys na die Gunyuño-variëteit. Die endoniemiese naam vir die Banyum taal is gu-jaaxər.
Sien die artikel vir Baïnounk Gubëeher vir die fonologie van 'n naverwante taal, wat soms as 'n dialek van Banyum beskou word.
Ascaltis agassizii
Ascaltis agassizii is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Ascaltis en tot die familie Leucascidae. Die wetenskaplike naam van die spesie is die eerste keer geldig gepubliseer in 1872 deur Haeckel.
Satyrium amoenum
Satyrium amoenum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan die Comore-eilande, Madagaskar en Réunion.
Subspesies
Die spesie het twee subspesies:
Strykyster
'n Strykyster is 'n huishoudelike toestel met 'n naastenby driehoekige oppervlak wat, wanneer dit verhit word, gebruik word om klere te druk om kreukels te verwyder. Dit is vernoem na die metaal waarvan die toestel histories algemeen gemaak is. Stryk werk deur die bande tussen die lang kettings van molekules wat in polimeerveselmateriale bestaan, los te maak. Met die hitte en die gewig van die strykplaat word die vesels gestrek en die materiaal hou sy nuwe vorm wanneer dit afkoel. Sommige materiale, soos katoen, benodig die gebruik van water om die intermolekulêre bindings los te maak.
Voor die bekendstelling van elektrisiteit is strykysters verhit deur verbranding, hetsy in 'n vuur of met 'n interne reëling. 'n "Elektriese platstrykyster" is deur die Amerikaner Henry W. Seeley uitgevind en op 6 Junie 1882 gepatenteer. Dit het byna 7 kg geweeg en baie elektrisiteit gebruik om warm te word.
Bell 427
Ontwikkeling
Bell het verskeie inkarnasies van 'n tweelingweergawe van sy suksesvolle Bell 206-reeks probeer, waaronder die doodgebore Bell 400 en 440 in die middel van die 1980's, en die beperkte produksie Bell 206LT TwinRanger in die vroeë 1990's. Bell se oorspronklike konsep vir die vervanging van die 206LT TwinRanger was die Bell 407T, 'n relatief eenvoudige tweemotorige ontwikkeling van die Bell 407 met twee Allison 250-C22B-enjins. Bell het egter tot die gevolgtrekking gekom dat die werkverrigting van die 407T onvoldoende sou wees.
Die maatskappy het begin met die ontwikkeling van 'n nuwe ligte tweeling, in vennootskap met die Suid-Koreaanse Samsung Aerospace Industries. In Februarie 1996 kondig Bell sy Model 427 aan by die Heli Expo in Dallas. Die Bell 427 was die eerste vliegtuig van die onderneming wat volledig op 'n rekenaar ontwerp is. Die Bell 427 se nooiensvlug was op 11 Desember 1997 gewees. Kanadese sertifisering is op 19 November 1999 toegeken, gevolg deur Amerikaanse sertifisering in Januarie 2000 en Amerikaanse FAA dubbele vlieënier IFR-sertifisering in Mei 2000. Bell bou die 427 se vliegdinamika-stelsels in Fort Worth, Texas, terwyl die finale montering by Bell se Mirabel, Quebec -fasiliteit uitgevoer word. Die 427 se romp en stert word deur Samsung by sy Sachon-aanleg in Suid-Korea gebou. Die eerste aflewerings aan kliënte het in Januarie 2000 plaasgevind.
Ontwerp
Die Bell 427 word aangedryf deur twee Pratt &amp; Whitney Canada PW207D-turboas-enjins met FADEC. Net soos die Bell 407, gebruik die 427 'n vierblad-hoofrotorstelsel met 'n stewige, saamgestelde rotornaaf en 'n tweelemstertrotor.
Die kajuit van die Bell 427 is 33 cm langer as die 407, en bestaan hoofsaaklik uit 'n saamgestelde konstruksie. Die ontwerp verwyder die dakbalk wat die kajuithoogte op die 206/206L/407 belemmer, en het 'n opsionele skuifdeur aan die hoofkajuit.
Die 427 bied sitplek vir agt persone, (insluitend die vlieënier) in 'n twee+drie+drie rangskikking. Alternatiewe uitlegte sluit in vier in die hoofkajuit in 'n klubkonfigurasie, of twee opvoubeddens en twee mediese assistente vir mediese ontruimingswerk.
Ascaltis poterium
Ascaltis poterium is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Ascaltis en tot die familie Leucascidae. Die wetenskaplike naam van die spesie is die eerste keer geldig gepubliseer in 1872 deur Haeckel.
Juliet Cowan
Juliet Cowan (gebore 21 Mei 1974) is 'n Engelse aktrise. Sy is bekend vir haar rolle in die televisiereekse This Life (1996), Skins (2007), The Sarah Jane Adventures (2007), en Cuckoo (2012).
Lubumbashi Internasionale Lughawe
Lubumbashi Internasionale Lughawe (IATA: FBM – ICAO: FZQA) is 'n lughawe wat Lubumbashi, Demokratiese Republiek die Kongo bedien.
Geskiedenis
Lubumbashi Internasionale Lughawe is in die koloniale tyd as die Elisabethville-lughawe gestig. Dit was ook bekend as Luano-lughawe.
Hierdie lughawe het 'n hoëprofielrol tydens die Katanga-oorlog gespeel. Nadat dit deur troepe van die Verenigde Nasies se mag in die Kongo (ONUC) op beslag gelê is, is die lughawe as 'n basis teen die afskeidingsregering gebruik.
Michael Manasseri
Michael Manasseri (gebore 28 Februarie 1974) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Babysitter Wanted (2008), A Mosquito-Man (2016), en The Pickle Recipe (2016), en in die televisiereeks Weird Science (1994).
Bell 429 GlobalRanger
Die Bell 429 GlobalRanger is 'n ligte tweemotorige helikopter wat ontwikkel is deur Bell Helicopter en Korea Aerospace Industries. Die nooiensvlug van die Bell 429-prototipe het op 27 Februarie 2007 plaasgevind, en die vliegtuig het tipe-sertifisering op 1 Julie 2009 ontvang. Die Bell 429 is in staat om instrumentvlug- en aanloopbaan-kategorie A-operasies met 'n enkele vlieënier uit te voer.
Ontwerp
Die Bell 429 het 'n rotorstelsel met vier lemme met buigbalke in die vlak. Die rotor lemme is saamgestel en het veegpunte vir verminderde geraas. Die stertrotor word gemaak deur twee tweelem-rotors wat met ongelyke tussenposes (om 'n X te vorm) vir minder geraas gestapel te word. Die gekombineerde kajuitvolume is 5,78 m³ met 'n groot passasierskajuit en bagasie-area, met 'n plat vloer vir die laai van pasiënte. 'n Stel borrelagterdeure onder die stert is opsioneel om pasiënte makliker te laai tydens EMS-operasies.
Die 429 het 'n glaskajuit met 'n drie-as outomatiese loods en vlugdirekteur as standaard. Standaard landingstoerusting is glybane. 'n Uittrekbare wiellandingstel is opsioneel en voeg vyf knope by die togsnelheid. Die helikopter is 'n enkelvlieënier IFR kategorie A helikopter. Dit kan werk met een enjin wat gestaak het. Die hooftransmissie het 'n dienstyd van 5 000 uur tussen opknappings en 'n ratkas van 3 200 uur-gradering.
Satyrium anomalum
Satyrium anomalum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Malawi, Tanzanië, Zambië en Zimbabwe.
Kerkenberg
Kerkenberg is 'n plek in die Oliviershoekpas-area in die Vrystaat, Suid-Afrika.
Isis
Isis (die oorspronklike Egiptiese uitspraak was meer waarskynlik "Aset" of "Iset") was in die Egiptiese mitologie ’n godin wat aanbid is as die ideale ma en vrou, en as die beskermer van die natuur en toorkrag. Sy was die vriendin van slawe, sondaars en vertraptes, maar het ook die gebede van die rykes, maagde, aristokrate en heersers aangehoor. Sy word dikwels uitgebeeld as die ma van Horus, maar soms is Horus se ma Hathor. Isis is ook bekend as die beskermer van die dooies en die godin van kinders.
Kerkenberg
Die Voortrekkers het daar gekamp van Oktober tot November 1837 en vandaar groepe uitgestuur om 'n manier te vind om by die platorand af te kom. Op 12 November het Piet Retief se 22-jarige dogter, Debora, sy naam op 'n rotswand geverf ter viering van sy 57ste verjaardag. 62 jaar later word ook name aangebring van die Bethlehemse kommando, wat op 10 Oktober 1899 met die uitbreek van die Anglo-Boereoorlog, hier aandoen om Oliviershoekpas te beset. Die ligging, tans bekend as Retiefklip, is toeganklik vir die publiek.
Isis
Die naam Isis beteken "troon" en haar kopstuk is ’n troon. As die verpersoonliking van die troon was sy ’n belangrike verteenwoordiger van die farao se mag. Die farao is uitgebeeld as haar kind, wat op ’n troon sit wat sy verskaf het.
Haar kultus was gewild regdeur Egipte, maar haar belangrikste tempels was by Behbeit El-Hagar in die Nyldelta en later op die eiland Philae in Bo-Egipte.
Mite
thumb|links|220px|Van links: Isis, haar man, Osiris, en hul seun, Horus – die karakters van die Osiris-mite – in ’n standbeeld uit die [[22ste Dinastie van Egipte.]] thumb|220px|links|Beeld van ’n vrou, waarskynlik Isis, wat rou; 15de of 14de eeu v.C. Die mite oor die dood en herlewing van Osiris is die eerste keer in die Piramidetekste genoem en het gegroei tot een van die uitgebreidste en invloedrykste mites van Egipte. Isis speel die aktiefste rol in die mite en namate dit van die Nuwe Ryk (omstreeks 1550-1070 v.C.) tot die Ptolemeïese tydperk (305-30 v.C.) in die letterkunde ontwikkel het, het sy een van die mees komplekse mitologiese karakters geword. Terselfdertyd het sy eienskappe van ander godinne opgeneem, wat haar aansien tot ver buite die Osiris-mite uitgebrei het.
Isis is deel van die Ennead van Heliopolis, ’n familie van nege gode wat van die skeppergod, Atoem of Ra, afstam. Sy en haar sibbes – Osiris, Set en Nephthys – is die laaste geslag van die Ennead en die kinders van Geb, god van die aarde, en Noet, godin van die lug. Die skeppergod, die wêreld se oorspronklike heerser, se mag word van seun tot seun van die Ennead oorgedra, sodat Osiris eindelik koning word. Isis, wat Osiris se suster is, is ook sy vrou en koningin.
Set vermoor Osiris en sny sy liggaam, in verskeie weergawes van die mite, in stukke op. Isis en Nephthys, asook ander gode soos Anoebis, soek na die stukke van sy liggaam en sit dit weer aanmekaar. Hulle daad is ’n mitiese prototipe van mummifikasie en ander Egiptiese begrafnisrituele. Isis is die perfekte voorbeeld van die rouende weduwee. Haar en Nephthys se liefde vir en hartseer oor hulle broer, en Isis se opsê van towerspreuke, help om hom weer te laat lewe. Antieke Egiptiese begrafnistekste bevat toesprake deur Isis waarin sy haar hartseer oor Osiris se dood uitspreek, asook haar seksuele begeerte na hom en selfs woede omdat hy haar verlaat het. Al hierdie emosies speel ’n rol in sy herlewing, omdat hulle bedoel is om hom tot aksie aan te spoor.
Terry Michos
Terry Michos (gebore 26 Desember 1953) is 'n Amerikaanse akteur. Hy is bekend vir sy rolle in die rolprente The Warriors (1979) en The Great Skycopter Rescue (1980).
Isis
Mite
Eindelik wek Isis vir Osiris op en het seks met hom, waartydens hulle seun, Horus, verwek word. Hierna lewe Osiris net voort in die Doeat, of onderwêreld. Maar deur ’n seun en erfgenaam vir hom te baar wat sy dood kan wreek en begrafnisrituele vir hom kan uitvoer, maak Isis seker haar man sal in die hiernamaals bly bestaan.
Brenda Cowling
Brenda Cowling (23 April 1925 – 2 Oktober 2010) was 'n Engelse aktrise. Sy was bekend vir haar rolle in die rolprente Pink Floyd: The Wall (1982) en Octopussy (1983), en in die televisiereekse Potter (1979) en You Rang, M'Lord? (1988).
Isis
Mite
Isis se rol in oortuigings oor die hiernamaals is op hierdie mite gebaseer. Sy het gehelp om die siele van afgestorwe mense tot heelheid te herstel nes sy vir Osiris gedoen het. Nes ander godinne, soos Hathor, het sy ook die rol vertolk van moeder vir die dooies deur beskerming en voeding te verskaf.
Vir ’n groot deel van die Egiptiese geskiedenis is geglo manlike gode soos Osiris verskaf herskeppende kragte, onder meer seksuele vermoë, wat noodsaaklik vir hergeboorte was. Daar is geglo Isis het hom bloot gehelp deur sy krag te stimuleer. In die Nuwe Ryk het vroulike goddelike mag belangriker in oortuigings oor die hiernamaals geword. Verskeie Ptolemeïese tekste lê klem daarop dat Isis die aktiewe rol vertolk het in die verwekking van Horus deur haar onaktiewe man seksueel te stimuleer, sommige grafversierings uit die Romeinse tydperk beeld Isis uit in ’n sentrale rol in die hiernamaals, en volgens ’n begrafnisteks uit dié tydperk is geglo vroue kan in die hiernamaals by die gevolg van Isis en Nephthys aansluit.
Karen Carpenter
Karen Anne Carpenter (New Haven, Connecticut, 2 Maart 1950 – Downey, Kalifornië, 4 Februarie 1983) was 'n Amerikaanse sangeres en perkussiespeler. Sy het saam met haar broer Richard Carpenter die groep The Carpenters gestig. Sy is gesien as 'n goeie tromspeler deur ander tromspelers soos Hal Blaine, Cubby O'Brien, Buddy Rich en Modern Drummer Magazine. Sy is veral bekend vir haar vokale eienskappe.
Karen Carpenter het anorexia nervosa gehad, 'n eetversteuring waaroor daar toe min bekend was. Hierdie versteuring het uiteindelik 'n hartstilstand veroorsaak, waaraan sy gesterf het.
In 1996, dertien jaar na haar dood, is nog 'n solo-album vrygestel, genaamd Karen Carpenter.
Robert Mandan
Robert Mandan is 'n Amerikaanse akteur. Hy is bekend vir sy rolle in die rolprent Zapped! (1982) en in die televisiereekse Soap (1977), Intruders (1992), en Star Trek: Deep Space Nine (1993).
Satyrium candidum
Die wittrewwa (Satyrium candidum) is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan die Wes-Kaap.
Polly Shortts
Polly Shortts is 'n heuwel aan die buitewyke van Pietermaritzburg, KwaZulu-Natal, Suid-Afrika. Polly Shortts is vernoem na 'n boer wat daar naby gewoon het, en wie se hulp dikwels ingeroep is wanneer die pad teen die heuwel op modderig en onbegaanbaar geword het na afloop van swaar reën. .
Polly Shortts is nou bekend omdat dit geleë is op die roete van die bekende 90 km-lange ultramaraton, die Comrades-maraton. Pollys, soos dit onder deelnemers bekend staan, is ongeveer 2 kilometer lank, is besonder steil en is ongeveer 7 – 8 km vanaf die einde van die wedloop in onewe jare (wanneer dit van Durban na Pietermaritzburg gaan). Min hardlopers buiten die toptien slaag daarin om die opdraende uit te hardloop sonder om te stop. In ewe getal jare (Pietermaritzburg na Durban) is Pollys naby die begin van die wedloop, en die hardlopers sal dit afdraend hardloop.
Edith Craig
Edith Craig (9 Desember 1869 – 27 Maart 1947) was 'n Engelse aktrise. Sy was bekend vir haar rolle in die rolprente God and the Man (1918), Her Greatest Performance (1919), The God in the Garden (1921), en The Desert Sheik (1924).
Dale Midkiff
Dale Midkiff (gebore 1 Julie 1959) is 'n Amerikaanse akteur en vervaardiger. Hy is bekend vir sy rolle in die rolprent Pet Sematary (1989) en in die televisiereeks Time Trax (1993).
Aasif Mandvi
Aasif Mandvi (gebore 5 Maart 1966) is 'n Amerikaanse akteur, vervaardiger, en skrywer. Hy is bekend vir sy rol in die rolprent Million Dollar Arm (2014).
Bister
Bister of roetbruin (Engels: Bistre ) is 'n baie donker bruin kleur.
Bister is 'n geelbruin kleurpigment vervaardig uit die roet en teer van verbrande hout, sjelak of die gemaalde bas van okkerneute en arabiese gom. Die woord bister kom uit die Frans 'bistre' wat bruin, hasel, donkerbruin of sjokolade beteken. Benewens om mee te teken, kan meubels of houtvloere daarmee gebeits word. 'n Nadeel van hierdie materiaal is sy nie-ligvastheid, wat maklik oplos in water. Hoe meer water gebruik word, hoe ligter die skakering. Tekeninge wat in bister geskep is, verdwyn stilweg indien hulle aan sonlig blootgestel word.
Kleurkoördinate
Volgens verskeie kleurskemas word bister as volg voorgestel:
Portulacaria armiana
Die grootblaar-spekboom (Portulacaria armiana) is 'n sukkulent wat aan die familie van Didiereaceae behoort. Die spesie is inheems aan Suid-Afrika en Namibië. Dit kom in die Richtersveld in die onderste gedeelte, weerskante van die Oranjeriviervallei voor. Die plant word bedreig deur mynbou aktiwiteite en oorbeweiding.
Moraea barkerae
Moraea barkerae is 'n plant en geofiet wat tot die genus Moraea behoort en deel van die fynbos is. Die spesie is endemies aan die Wes-Kaap en kom in die Sederberg, Kouebokkeveldberge en die Piketberg voor. Die plant het 'n voorkomsgebied van 1 816 km² en blom net nadat dit gebrand het. Dit het tans geen bedreigings nie.
Nedbank Gholfuitdaagtoernooi
Die Nedbank Gholfuitdaagtoernooi (Engels: Nedbank Golf Challenge), voorheen bekend as die Million Dollar Challenge, is 'n professionele gholftoernooi vir mans wat jaarliks by die Gary Player-buiteklub in Sun City, Noordwes, Suid-Afrika, gespeel word. Oorspronklik was dit nie 'n amptelike verdienstetoernooi op enige van die wêreld se groot toere nie, maar dit het in 2013 'n amptelike toernooi vir die Sonskynreeks en Europese toer geword.
Wenners
PO: wenner na 'n uitspeel.
Satyrium bracteatum
Satyrium bracteatum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Lesotho en Suid-Afrika waar dit in KwaZulu-Natal, Limpopo, Mpumalanga, Oos-Kaap en die Wes-Kaap voorkom.
Ascaltis vitraea
Ascaltis vitraea is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Ascaltis en tot die familie Leucascidae. Die wetenskaplike naam van die spesie is die eerste keer geldig gepubliseer in 1931 deur Row & Hozawa.
Ascaltis procumbens
Ascaltis procumbens is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Ascaltis en tot die familie Leucascidae. Die wetenskaplike naam van die spesie is die eerste keer geldig gepubliseer in 1885 deur Lendenfeld.
Christer Pettersson
Carl Gustaf Christer Pettersson (23 April 1947 - 29 September 2004) was 'n Sweedse misdadiger wat 'n verdagte was in die moord op Olof Palme in 1986, die premier van Swede. In 1988 is hy in die distrikshof skuldig bevind aan die moord, maar die volgende jaar op appèl vrygespreek.
Ascaltis ventricosa
Ascaltis ventricosa is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Christer Pettersson
Sweedse staatsaanklaers het op 10 Junie 2020 'n perskonferensie gehou om aan te kondig dat daar 'redelike bewyse' is dat Stig Engström Palme vermoor het. Aangesien Engström in 2000 selfmoord gepleeg het, het die owerhede ook aangekondig dat die ondersoek na Palme se dood gesluit sou word.
Sildenafil
thumb|220px|Pfizer se Viagratablet in die kenmerkende blou diamntvorm. Sildenafil, wat onder meer onder die naam Viagra verkoop word, is ’n mediese middel wat gebruik word om erektiele disfunksie en pulmonale hipertensie te behandel. Dit is onduidelik of dit doeltreffend is in die behandeling van seksuele disfunksie by vroue.
Werking
Sildenafil word per mond geneem of in ’n aar ingespuit. Dit begin gewoonlik binne 20 minute werk en die uitwerking duur sowat twee uur. Dit blokkeer ’n ensiem wat die nukleotied beïnvloed wat bloedvloei na die penis reguleer. Dit verg egter seksuele opwekking om te werk. Dit lei ook tot die verruiming van die bloedvate in die longe.
Algemene newe-effekte sluit in hoofpyn, sooibrand en ’n blossende vel. Mense met hartbloedvatsiektes word gewaarsku om versigtig te wees as hulle dit gebruik. Seldsame maar ernstige newe-effekte sluit in ’n lang ereksie, wat tot skade aan die penis kan lei, sigprobleme en gehoorverlies.
Die Amerikaanse farmaseutiese korporasie Pfizer het die middel oorspronklik in 1989 ontdek in ’n soektog na ’n behandeling vir hartverwante borspyne. Dit is in 1998 in Amerika en Europa as medisyne goedgekeur.
Skeptiese beweging
Die oorsprong van die beweging dateer ten minste vanaf die 19de eeu, toe mense in die openbaar vrae begin vra oor die onbetwiste aanvaarding van eise oor spiritisme, van verskillende bygelowe in die algemeen en oor pseudowetenskap. Publikasies soos dié van die Nederlandse Vereniging tegen de Kwakzalverij (1881) het ook mediese kwaksalwers geteiken.
In die Verenigde State het Paul Kurtz en Marcello Truzzi in 1976 die Komitee vir die Wetenskaplike Ondersoek van Eise van die Paranormale (Engels: Committee for the Scientific Investigation of Claims of the Paranormal (CSICOP)) in Amherst, New York, gestig en die Belgiese organisasie Comité Para, wat in 1949 gestig is, as 'n sjabloon gebruik. Nou bekend as die Komitee vir Skeptiese Ondersoek (Engels: Committee for Skeptical Inquiry (CSI)), het hierdie organisasie ander geïnspireer om soortgelyke groepe wêreldwyd te vorm.
In Suid-Afrika is die formele skeptiese beweging nie wel bekend nie. Onder die skeptiese groepe in Suid-Afrika is "Skepties Suid-Afrika", gestig deur George Claassen, en die Facebook-groep "South African Skeptics Open Group".
Wetenskaplike skeptisisme
Wetenskaplike skeptisisme is 'n epistemologiese posisie waarin 'n mens die waarheid van eise wat nie empiriese bewyse het nie bevraagteken. In die praktyk verwys die term meestal na die ondersoek na aansprake en teorieë wat buite die hoofstroomwetenskap blyk te wees, eerder as die roetine-besprekings en roetine-uitdagings tussen wetenskaplikes. Wetenskaplike skeptisisme verskil van filosofiese skeptisisme, wat die mens se vermoë om enige kennis oor die aard van die wêreld en hoe hulle dit waarneem te bevraagteken, en die soortgelyke maar eiesoortige Metodologiese skeptisisme, wat 'n sistematiese proses is om skepties te wees oor die waarheid van 'n mens se geloof.
Volgens Olav Hammer, professor in godsdiensgeskiedenis, is 'n belangrike verskil is dat wetenskaplike skeptisisme nie direk in lyn is met klassieke pirhoniese skeptisisme nie, wat alle soort ortodokse wysheid bevraagteken, sowel as die wat deur die moderne wetenskap gevestig is. Volgens Hammer is "die intellektuele voorouers van die moderne skeptiese beweging eerder te vinde onder die vele skrywers in die geskiedenis wat betoog het teen oortuigings wat hulle nie gedeel het nie."
Ascandra depressa
Ascandra depressa is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Skeptiese beweging
Wetenskaplike skeptisisme
Die volgende aanhalings hou verband met wetenskaplike skeptisisme:
Oorsig
Wetenskaplike skeptici beweer dat empiriese ondersoek na die werklikheid tot die betroubaarste empiriese kennis lei, en dat die wetenskaplike metode die beste by hierdie doel pas. Wetenskaplike skeptici probeer om eise te evalueer wat gebaseer is op verifieerbaarheid en valsheid en ontmoedig om eise oor geloof of anekdotiese getuienis te aanvaar. Skeptici fokus dikwels hul kritiek op aansprake wat hulle as onaanvaarbaar, twyfelagtig of duidelik teenstrydig met die algemeen aanvaarde wetenskap beskou.
Ascandra depressa
Die spons behoort tot die genus Ascandra en tot die familie Leucaltidae. Die wetenskaplike naam van die spesie is die eerste keer geldig gepubliseer in 1891 deur Dendy.
Skeptiese beweging
Oorsig
Wetenskaplike skeptici voer nie aan dat ongewone eise outomaties van die hand gewys moet word nie - hulle voer eerder aan dat aansprake oor paranormale of ongewone verskynsels krities ondersoek moet word en dat buitengewone eise buitengewone getuienis in hul guns moet verg voordat hulle aanvaar kan word. Vanuit 'n wetenskaplike oogpunt word teorieë beoordeel volgens baie kriteria, soos vervalsing, Ockham se skeermes, Morgan se kanon (die vermensliking van diere se gedrag) en die krag van 'n verklaaring, sowel as die mate waarin hul voorspellings ooreenstem met eksperimentele resultate. Skeptisisme in die algemeen kan beskou word as deel van die wetenskaplike metode; 'n Eksperimentele resultaat word byvoorbeeld nie as vasgestel beskou nie, totdat dit onafhanklik herhaalbaar kan word.
Ontluisteren en rasionele ondersoek
Skeptici probeer om aansprake wat onwaar, oordrewe of pretensieus is, bloot te lê of te diskrediteer. Skeptiese ondersoeke word uitgevoer oor 'n verskeidenheid kontroversiële onderwerpe soos VVV's, paranormale verskynsels, kriptiede ('n dier wie se bestaan of oorlewing betwis of onbevoeg is, soos die yeti en die Loch Ness-monster), samesweringsteorieë, alternatiewe medisyne, godsdiens en wetenskaplike of pseudowetenskaplike navorsing buite die hoofstroom.
Onderwerpe wat bevraagteken word deur wetenskaplik skeptiese literatuur sluit in gesondheidsaanvrae rakende sekere kosse, prosedures en alternatiewe medisyne; die aanneemlikheid en bestaan van bonatuurlike vermoëns (bv. die lees van tarotkaarte en ander waarsêery) of bonatuurlike entiteite (bv. spoke, engele, gode, ens.); die kriptiese monsters (bv. die Loch Ness-monster); sowel as kreasionisme / intelligente ontwerp, waterwiggelary, samesweringsteorieë en ander eise wat op wetenskaplike gronde onwaarskynlik is.
'n Opvallende kenmerk van die skeptiese beweging is dat alhoewel die meeste van die verskynsels soos astrologie, homeopatie, entstofveiligheid en 5G-bestraling telkens uiteengesit word, maar steeds gewild is.
Gevare van pseudowetenskap
Alhoewel nie alle pseudowetenskaplike oortuigings noodwendig gevaarlik is nie, kan sommige moontlik skadelik wees. Bertrand Russell het aangevoer dat sommige individuele aksies gebaseer op oortuigings waarvoor daar geen bewyse van doeltreffendheid is nie, tot vernietigende optrede kan lei. James Randi skryf gereeld oor die kwessie van bedrog deur "psigiese" kulkunstenaars en geloofsgenesers. Ongekwalifiseerde mediese praktyke en alternatiewe medisyne kan ernstige letsels en dood tot gevolg hê. Skeptiese aktivis Tim Farley, wat daarop gemik is om 'n katalogus van skadelike pseudowetenskaplike praktyke en gevalle van skade deur hulle op te stel, skat dat die getal gedood of beseerd meer as 600 000 is. Richard Dawkins wys op godsdiens as 'n bron van geweld en beskou kreasionisme as 'n bedreiging vir die studie van biologie. Sommige skeptici, soos die lede van die podsending The Skeptics 'Guide to the Universe, is gekant teen sekere nuwe godsdienstige bewegings vanweë hul kultusagtige gedrag.
Leo Igwe van die Bayreuth International Graduate School of African Studies en voormalige navorsingsgenoot van die James Randi Education Foundation, het 'n manifes geskryf getitld "Manifes vir 'n Skeptiese Afrika", wat onderskrywings ontvang het van veelvuldige openbare aktiviste in Afrika, sowel as skeptiese aanhangers regoor die wêreld. Hy is 'n Nigeriese advokaat vir menseregte en kampvegter teen die gevolge van beskuldigings oor heksery. Igwe het in konflik gekom met gelowige toordery-gelowiges wat gelei het tot aanvalle op homself en sy gesin.
Guerrilla Skeptisisme op Wikipedia
In Julie 2018 het die tydskrif Wired berig dat die GSoW-span gegroei het tot meer as 120 vrywillige redakteurs van oor die hele wêreld, en dat hulle gesamentlik verantwoordelik was vir die skep of verbetering van sommige van Wikipedia se artikels met die meeste handel oor skeptiese onderwerpe. Vanaf Julie 2018 het GSoW meer as 630 Wikipedia-artikels in baie tale geskep of herskryf, wat saam meer as 28 miljoen bladsye besoek het.
Wendy Craig
Wendy Craig (gebore 20 Junie 1934) is 'n Engelse aktrise en skryfster. Sy is bekend vir haar rolle in die rolprente The Servant (1963) en The Nanny (1965), en in die televisiereekse Not in Front of the Children (1967) en Nanny (1981).
Marshall Manesh
Marshall Manesh (gebore 16 Augustus 1950) is 'n Amerikaanse akteur en vervaardiger. Hy is bekend vir sy rolle in die rolprent A Girl Walks Home Alone at Night (2014) en in die televisiereekse Will & Grace (1998) en How I Met Your Mother (2005).
Johanna van Eybergen
Johanna Gerarda Theodora van Eybergen (ook gespel van Eijbergen, 17 April 1865, Ambon — 13 Mei 1950, Den Haag) was 'n Nederlandse kunstenaar wat gespesialiseer het in toegepaste kuns en ontwerp. Sy was veral bekend vir haar Art Nouveau -werk op metaal. Sy was die eerste en vir 'n lang tyd ook die enigste Nederlandse vroulike kunstenaar wat aan ontwerp op metaal gewerk het. Eybergen het tussen 1887 en 1893 skilderkuns en metaalontwerp aan die Koninklike Akademie van Kuns ('Royal Academy of Art') studeer. Tussen 1904 en 1909 het sy by die kopersmidwerkswinkel by die G. Dikkers & Co. in Hengelo gewerk en Art Nouveau-ontwerpe geskep. Haar ornamente het hoofsaaklik natuurlike temas gebruik, dikwels insekte. Daarna en tot en met 1930 werk sy as tekenonderwyseres in Alkmaar. Eybergen was 'n lid van die Nederlandsche Vereeniging voor Ambachts- en Nijverheidskunst (VANK), oftewel die Nederlandse Vereniging vir Hand- en Handwerkkuns.
Robert Milasch
Robert Milasch (1885 – 1954) was 'n Amerikaanse akteur. Hy was bekend vir sy rolle in die rolprente Timothy Dobbs, That's Me (1916), The Prodigal Judge (1922), Captain Blood (1924), en The Lion and the Lamb (1931).
Charlotte Maxeke
Charlotte Makgomo Maxeke (gebore Mannya) (7 April 1874 – 16 Oktober 1939) was 'n Suid-Afrikaanse godsdienstige leier, maatskaplike werker en politieke aktivis.
Persoonlike lewe
Charlotte Makgomo (gebore Mannya) Maxeke is op 7 April 1874 in die Ga-Ramokgopa-dorpie naby Polokwane (Pietersburg) in die Limpopoprovinsie gebore. Sy was die dogter van John Kgope Mannya, die seun van die hoofman Modidima Mannya uit Batlokwa-mense, onder Hoofman Mamafa Ramokgopa en Anna Manci, 'n Xhosa-vrou van Fort Beaufort, Oos-Kaap. Charlotte se vader was 'n voorman en 'n Presbiteriaanse predikant, en haar moeder 'n onderwyseres. Kort na haar geboorte verhuis Charlotte se gesin na Fort Beaufort, waar haar vader werk gekry het by 'n padbouonderneming. Besonderhede oor Charlotte se broers en susters is onduidelik, maar sy het 'n suster genaamd Katie gehad, wat in Fort Beaufort gebore is. Die datum en plek van die geboorte van Charlotte Maxeke word gereeld betwis tussen 1871, 1872 en 1874. Die minister van Binnelandse Sake, Naledi Pandor, het veral belanggestel in hierdie detail van Charlotte Maxeke se lewe, maar geen rekords is gevind nie. Die datum 1871 word ook gereeld aanvaar omdat dit nie in stryd is met die ouderdom van haar jonger suster Katie wat in 1873 gebore is nie.
Op 8-jarige ouderdom begin sy haar laerskoolklasse by 'n sendingskool wat aangebied word deur eerwaarde Isaac Williams Wauchope in Uitenhage. Sy het uitgeblink in Nederlands en Engels, Wiskunde en Musiek. Sy het lang ure aan haar minder bekwame klasmaats onderrig, dikwels met groot sukses. Eerwaarde Wauchope het Charlotte as 'n groot deel van sy onderwyssukses erken, veral wat taalgebruik betref. Maxeke se musikale bekwaamheid was op 'n jong ouderdom sigbaar. In die beskrywing van Charlotte se sang het eerw. Henry Reed Ngcayiya, 'n predikant van die Verenigde Kerk en familievriend, gesê: "Sy het die stem van 'n engel in die hemel gehad".
Van Uitenhage verhuis Charlotte na Port Elizabeth om aan die Edward Memorial Skool onder skoolhoof Paul Xiniwe te studeer. Charlotte het uitgeblink en haar hoërskoolopleiding in 'n rekordtyd voltooi, en die hoogste moontlike punte behaal. In 1885, na die ontdekking van diamante, verhuis Charlotte en haar gesin in Kimberley (tans in die Noord-Kaap). In 1903 trou sy met die mede-graduandt aan die Wilberforce-universiteit, dr. Marshall Maxeke, 'n Xhosa, gebore op 1 November 1874 te Middeldrif. Die egpaar het 'n kind voor hul huwelik verloor en het daarna geen kinders gehad nie. Charlotte is in 1939 op die ouderdom van 65 in Johannesburg, Transvaal oorlede.
Buitelandse reis
Nadat sy in 1885 in Kimberley aangekom het, begin Charlotte grondbeginsels van inheemse tale aan uitgewekenes en basiese Engels aan Afrikaanse "baasseuns" leer. Dit was egter musiek wat spoedig haar lot verander het. Charlotte en haar suster Katie het in 1891 by die African Jubilee Choir aangesluit. Haar talent het die aandag getrek van mnr. V. V. Bam, 'n plaaslike koormeester wat 'n Afrika-koor gereël het om in Europa te toer. Charlotte se opwindende sukses ná haar eerste solo-opvoering in die stadsaal in Kimberley het onmiddellik tot haar aanstelling tot die Europa-gebonde kooroperasie gelei, wat deur 'n Europeër deur mnr. Bam oorgeneem is. Die groep het vroeg in 1896 uit Kimberley vertrek en vir talle gehore in die groot stede van Europa gesing. Opdragte oor koninklike optredes, waaronder een by koningin Victoria se 1897 jubileumjaar in die Royal Albert-saal in Londen, dra by tot hul toenemende prestige. Na afloop van die Europese toer het die koor na Noord-Amerika getoer. Die koor het daarin geslaag om vol gehore in Kanada en die Verenigde State te trek.
Na afloop van die toer in die Verenigde State het die Europese organiseerder, sonder om 'n enkele lid van die koor te betaal, die groep met al die fondse en reiskaartjies verlaat en kon dit nie gevind word nie. Charlotte en die ander koorlede is op die strate van New York Stad gestrand en pennieloos gelaat. Die verhaal van die gestrande Afrikaanse sangers het vinnig in koerante in die Verenigde State verskyn. Amerikaners het spoedig finansiële hulp aan die koor aangebied. Biskop Daniel A. Payne, van die "African Methodist Church" (AME) in Ohio, 'n voormalige sendeling in die Kaap, het Charlotte se naam in die koerant erken. Hy het haar gekontak en haar 'n kerkbeurs aangebied aan die Wilberforce-universiteit, die "AME Church University" in Xenia, Ohio, in die VSA. Charlotte het die aanbod aanvaar. Aan die universiteit is sy onderrig onder W.E.B Du Bois. Nadat sy haar BSc-graad aan die Wilberforce-universiteit in 1901 verwerf het, het sy die eerste swart Suid-Afrikaanse vrou geword wat 'n graad verwerf het.
Politieke aktivisme
Charlotte het polities aktief geraak terwyl sy in die "African Methodist Episcopal Church" was, waarin sy 'n rol gespeel het om die kerk na Suid-Afrika te bring. Die kerk verkies later haar president van die "Women's Missionary Society". Teen 1919 was sy aktief in die anti-paswette demonstrasies wat daartoe gelei het dat sy die Bantoevroueliga gestig het wat later deel geword het van die "African National Congress Women's League". Charlotte het die bekendstelling van die "South African Native National Congress" in Bloemfontein in 1912 bygewoon. Op hierdie stadium het haar kommer meestal verband gehou met kerke en hul sosiale kwessies. Charlotte het vroeër geskryf oor die politieke sowel as sosiale kwessies waarmee vroue in Xhosa te kampe het. In die skryfstuk "Umteteli wa Bantu" het sy oor hierdie spesifieke kwessies geskryf. Sy stig in 1918 die Bantoevroueliga van die SANNC. Tydens haar termyn as leierskap van die Bantoevroueliga het sy 'n afvaardiging na die destydse Suid-Afrikaanse premier, Louis Botha, gelei om die kwessies oor passe vir vroue te bespreek. Hierdie besprekings het gelei tot 'n protesoptog deur vroue. Sy het 'n organisasie vir die stemreg van vroue genaamd "Women's Reform Club" in Pretoria toegespreek en verder by die Raad van die Europeërs en Bantoe aangesluit. Maxeke is verkies tot die president van die "Women's Missionary Society". Maxeke het deelgeneem aan betogings met betrekking tot lae lone aan die Witwatersrand en uiteindelik in 1920 by die "Industrial and Commercial Workers Union" aangesluit. Sy was steeds betrokke by baie veelrassige groepe wat teen die Apartheidstelsel en vir vroueregte geveg het. In 1928 stig Maxeke 'n werksagentskap vir Afrikane in Johannesburg. Sy het dit gedoen nadat sy 'n konferensie in die VSA bygewoon het, waar sy nog meer besorg geraak het oor die welstand van mense in Afrika. Sy het later die eerste swart vrou geword wat as paroolbeampte vir jeugmisdadigers aangestel is.
Nalatenskap
Maxeke se naam is gegee aan die voormalige "Johannesburgse Algemene Hospitaal" wat nou bekend staan ​​as die "Charlotte Maxeke Johannesburg Akademiese Hospitaal". Die Suid-Afrikaanse vlootduikboot SAS Charlotte Maxeke is na haar genoem. Maxeke word gereeld vereer as die "Moeder van swart vryheid in Suid-Afrika". Tydens 'n geleentheid wat in 2015 op Internasionale Vrouedag op Walter Sisulu-plein in Kliptown gewy is, beplan die Gautengse LUR vir Infrastruktuurontwikkeling om Maxeke se huis in 'n museum- en interpretasiesentrum te omskep.
Duitse ingenieurs het na drie Suid-Afrikaanse duikbote verwys as die "heldinklas". Hierdie duikbote is vernoem na drie magtige Suid-Afrikaanse vroue, naamlik S101 (vernoem na Manthatisi, 'n vroulike vegter en hoof van die Batlokwa-stam), S102 (vernoem na Charlotte Maxeke) en S103 (vernoem na die Suid-Afrikaanse reënkoningin Modjaji) Die ANC hou ook 'n jaarlikse Charlotte Maxeke-gedenklesing. Beatricestraat in Durban is in haar eer verander na Charlotte Maxekestraat. Maitlandstraat in Bloemfontein is herdoop na Charlotte Maxekestraat ter ere van haar bydrae tot Suid-Afrika.
SAS Charlotte Maxeke
SAS Charlotte Maxeke (S102) is 'n Heldin-klas duikboot, 'n variant van die Tipe 209 diesel-elektriese aanvalsduikboot wat ontwikkel is deur Howaldtswerke-Deutsche Werft (HDW) van Duitsland, tans in diens van die Suid-Afrikaanse Vloot. Dit is vernoem na Charlotte Maxeke, 'n Suid-Afrikaanse godsdiensleier en politieke aktivis van die vorige eeu.
Agtergrond
Suid-Afrika het in Julie 2000 'n kontrak vir drie Tipe 209/1400-duikbote op Howaldtswerke-Deutsche Werft (HDW) en Thyssen Nordseewerke geplaas. Die Tipe 209/1400-duikbote het die Frans-geboude Daphné-klas duikbote, SAS Spear, SAS Assegaai en SAS Umkhonto wat in 2003 uit diens gestel is, vervang. Die Heldin-klas word as Suid-Afrika se eerste "ware" duikbote beskou, aangesien hulle meer geskik was om onder water te wees as die Daphné-modelle.
SAS Charlotte Maxeke het op 7 April 2006 in Simonstad aangekom.
Teen 2021 word SAS Charlotte Maxeke by die Krygkor-dokwerf omgebou en hertoegerus. Befondsing ten bedrae van R189 miljoen is na bewering beskikbaar gestel om die voltooiing van die ombouing gedurende die 2023/24-boekjaar te verseker.
Minderjarigheid
Minderjarigheid in die reg dui op ’n persoon wat nog nie mondig is nie en dus nog nie as ’n volwassene beskou word nie. Dit hang van gebied tot gebied af, maar is gewoonlik 18. In Suid-Afrika was mondigwording voorheen op 21, maar dit is kragtens die Kinderwet van 2005 tot 18 verlaag.
Die term minderjarige word dikwels gebruik in verband met sekere beperkings wat niks met mondigwording te doen het nie. Die ouderdom om te mag drink in die VSA is byvoorbeeld gewoonlik 21 en jonger mense word soms minderjariges genoem in terme van die alkoholwet, al is hulle 18 of ouer. Dit kan ook gebruik word in verband met die ouderdom waarop ’n mens mag rook, seks hê, bestuur, stem, ensovoorts. Dit verskil dikwels van die ouderdom van mondigwording.
In baie lande, soos Australië, Indië, Brasilië, Kroasië, Colombia en Suid-Afrika word iemand van 18 as mondig beskou. In Amerika, waar die ouderdom van mondigwording van deelstaat tot deelstaat wissel, is dit gewoonlik 18, maar in sekere state kan dit op sekere gebiede (soos dobbel en drink) 21 wees.
In Japan, Taiwan en Thailand is ’n minderjarige iemand jonger as 20. In Nieu-Seeland is dit ook 20, maar sekere dinge is op ’n jonger ouderdom toelaatbaar, soos 15 vir die ondertekening van dokumente en om ’n testament te mag hê.
Skeepsrampe aan die Suid-Afrikaanse kus
Skeepsrampe aan die Suid-Afrikaanse kus oor die eeue heen is volop, vir die redes hieronder verskaf. Sedert 1500 het daar ongeveer 1300 skepe langs die Suider-Afrikaanse kus vergaan. Veral in die kusstreek vanaf Tafelbaai verby Kaap Agulhas tot Struisbaai is daar skeepswrakke wat dateer uit alle eeue sedert die tyd van die Portugese seevaarders en moontlik nog vroeër.
Oorsake
Die oorsake van hierdie skeepsrampe is legio. Nie slegs die swak skeepskonstruksie, maar ook die agterstallige onderhoud (weens besuiniging) was in vele gevalle die oorsaak. Baie skepe was ook onseewaardig weens gebrekkige seile en swak kalfaterwerk. Vrot hout aan skepe het dikwels voorgekom.
Van die 15de tot die 17de eeu was die seemanne se kennis van die seeroetes gebrekkig. Landkaarte het nie bestaan nie en toe hulle beskikbaar word, was baie van die kaarte maar swak of selfs foutief. 'n Bydraende faktor was die min natuurlike veilige en beskutte ankerplekke in die suide van Afrika. Seevaarders se kennis van die heersende stormwinde, reënseisoene, verraderlike seestrome, rotsriwwe en sandbanke was beperk. Mis- en wolkbanke en storms het soms veroorsaak dat 'n skip honderde kilometers van die beplande koers gevaar het. Dit veroorsaak dan dikwels groot stormskade op die diepsee. Daarby het ook nog in oorlogsjare aanvalle (in later jare met torpedo’s) van vyandelike skepe voorgekom. Tot die einde van die 19de eeu was storms die hoofoorsaak van strandings, want toe het stoomskepe die seilskepe begin vervang. Toe raak mis die groot gevaar.
Skepe was op die retoervaart dikwels gans te swaar gelaai. Die wederregtelike privaat handel deur VOC-amptenare het daartoe bygedra. Skeepseienaars het by tye gesukkel om personeel te werf. Dit lei tot matrose met 'n gebrek aan bekwaamheid en toegewydheid. Agtelosigheid en dronkenskap was 'n bekende verskynsel. Skeurbuik lei tot 'n hoë sterftesyfer onder die opvarendes en daar was gevalle waar dit so erg was dat die skip onbeheerbaar geword het. Baie matrose kon selfs nie eens swem nie. Gevalle van muitery deur die bemanning gesteun deur die slawe het voorgekom. Ook bygeloof het 'n rol gespeel. Daar is byvoorbeeld geglo dat storms dikwels 'n gevolg is van 'n sonsverduistering êrens.